Dës Muff ass eng speziell Zort Schrauwemudder déi zum Ënnerscheed zu anere Mudderen keng méikanteg Chape mä e Baussegewënn huet. Ofhängeg vum Material an deem se verschafft gëtt, ass dëst Baussegewënn méi oder wéineger graff. Muffen déi am Holz agesat ginn, hu spatz Baussegewënner mat enger grousser Steigung an enger grousser Déift. Fir Muffen an anerem Material anzesetze, wéi Plastik oder verschidden Aluminiumsalliagë sinn d'Baussegewënner den Dehnungsfakteure vun deem Material ugepasst. En agefräste Schlitz oder ee Bannesechskant um ""Kapp"" vun der Muff erlaabt et, mat Hëllef vun engem Tournevis oder engem Inbusschlëssel, d'Muff an e virgebuert Saklach komplett eranzedréien, sou datt se d'Roll vun enger Schrauwemudder iwwerhuele kann.